Ланци/68
Појава дванаеста 

ИВАН, ЗАГОРКА и ПРЕЂАШЊИ 

ЂУРЂЕВИЋКА
(продужава као да их није спазила)
И тако вам ја, драги мој, добијем улог. Ко би се томе надао! Бар по фата дрва. (Тобож сад тек спази Ивана и Загорку.) А гле, ја вас и не видим. Сад баш причам Кадићу како сам добила улог на лозу, а нисам се ни надала. И тај лоз ми баш он продао. Држао га до трећег вучења.
ИВАН
А то ми је мило.
КАДИЋ
Е, госпођо, извините, ја имам нешто са госпођицом Загорком, па знате...
ЂУРЂЕВИЋКА
А, тако штогод. Онда ништа, другипут ћу вам већ све испричати. (Ивану)Хајде, Иване, треба да се обучеш.
(Иван и Ђурђевићка оду лево.)

Ланци